NORAKSTS

|  |  |
| --- | --- |
| 27.07.2023. | Nr.7/14 |

###### LĪDZFINANSĒJUMA NODROŠINĀŠANA PROJEKTAM

###### “MIERA IELAS PĀRBŪVE, JELGAVĀ”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 3. punktu, likuma “Par valsts budžetu 2023. gadam un budžeta ietvaru 2023., 2024., 2025.gadam”, Ministru kabineta 2008. gada 11. marta noteikumu Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1. un 46.1. apakšpunktu un Jelgavas pilsētas attīstības programmas 2014.-2020. gadam investīciju plānu (aktualizēts ar Jelgavas valstspilsētas pašvaldības domes 2023. gada 29. jūnija lēmumu Nr.6/2 “Grozījumi Jelgavas pilsētas attīstības programmas 2014.-2020. gadam investīciju plānā):

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt Latvijas Republikas Satiksmes ministrijā iesniegumu līdzfinansējuma piešķiršanai no Valsts autoceļu programmas 2024. gadam projekta “Miera ielas pārbūve, Jelgavā” (turpmāk – Projekts) īstenošanai, kura kopējās plānotās izmaksas ir 6 070 000,00 *euro* (seši miljoni septiņdesmit tūkstoši *euro* 00 centi), tai skaitā 3 035 000,00 *euro* (trīs miljoni trīsdesmit pieci tūkstoši *euro* 00 centi) pašvaldības līdzfinansējums.
2. Projekta apstiprināšanas gadījumā projekta īstenošanai:
   1. 2024. gada pašvaldības budžetā nodrošināt projekta īstenošanai nepieciešamo pašvaldības līdzfinansējumu 1 214 000,00 *euro* (viens miljons divi simti četrpadsmit tūkstoši *euro* 00 centi) apmērā, tai skaitā 1 031 900,00 *euro* (viens miljons trīsdesmit viens tūkstotis deviņi simti *euro* 00 centi) aizņēmums Valsts kasē un 182 100,00 *euro* (simtu astoņdesmit divi tūkstoši simts *euro* 00 centi) pašvaldības budžeta līdzfinansējums;
   2. 2025. gada pašvaldības budžetā nodrošināt projekta īstenošanai nepieciešamo pašvaldības līdzfinansējumu 1 821 000,00 *euro* (viens miljons astoņi simti divdesmit viens tūkstotis *euro* 00 centi) apmērā, tai skaitā 1 547 850,00 *euro* (viens miljons pieci simti četrdesmit septiņi tūkstoši astoņi simti piecdesmit *euro* 00 centi) aizņēmums Valsts kasē un 273 150,00 *euro* (divi simti septiņdesmit trīs tūkstoši simtu piecdesmit *euro* 00 centi) pašvaldības budžeta līdzfinansējums.
3. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar Projekta līdzfinansējuma pieprasīšanu un saņemšanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā